Beint í bílinn

Beint í bílinn er íslenskur hlaðvarpsþáttur með Sverri Þór Sverrissyni og Pétri Jóhann Sigfússyni. Fyrsti þátturinn kom út 17. apríl 2020 og hafa komið út 123 þættir. 

Þættirnir byggjast upp á símaötum, símaspjöllum, lúgugríni, földum mæk, hefnt fyrir biðtónlist, brandarahorninu, ljóðahorninu og spjalli. Kjörorð þáttarins eru Upp, upp og áfram og Aldrei líta í baksýnisspegilinn. Í dagskráliðinum grillinu var Hjólbörukarlinn frægastur en þeir gerðu at í honum oft.

Nokkrir gestir hafa verið í þáttunum í gegnum tíðina eins og Jón Jónson, Saga Garðarsdóttir, Jörundur Ragnarsson og Emmsjé Gauti.

Áhugaverðir þættir
 Í lok ársins 2021 gerðu strákarnir Pylsukönnun hjá Aktu taktu, en þar fengu þeir sér pylsu á öllum fjórum Aktu taktu stöðum landsins.
 Strákarnir keyrðu um Reykjanesið í þætti 46 og 47 en þar keyrðu þeir um Voga, Njarðvík, Keflavík, Garð, Sandgerði og Grindavík.
 Í hundraðasta þættinum leigðu umsjónarmennirnir lúxusbíl og mættu sem gamla 70 mínútna þríeikið þar sem Auðunn Blöndal var gestur.
 Í þætti 116 voru strákarnir búnir að setja símanúmer út í Cosmosinn og hvenar þeir yrðu á ferðinni þannig að aðdáendur gætu hringt inn.

Beint í húsbílinn 
Í nóvember 2020 voru gerðir aukaþættir af Podify sem hétu Beint í húsbílinn þar sem Sverrir og Pétur fóru í húsbíl og fengu gesti. Sex þættir komu út af því.

Þáttur 1 er tekinn upp á Akranesi og keyra þeir um og skoða skagann, strákarnir ákveða svo að banka upp á hjá fólki og sjá hvort þeir geti fengið kvöldmat. Það vill svo skemmtilega til að Pétur bankar upp á hjá konu sem passaði Sveppa þegar hann var lítill og gaf honum pylsu þegar bróðir hans lést.

Þáttur 2 framhald af þætti 1. Strákarnir fara í Borganes og byrja að vesenast að tengja bílinn við rafmagn og koma gasinu í gang fyrir hita í bílinn.

Þáttur 3 Tjaldsvæðið í Laugardal. Leiðindaveður á öllu landinu þannig að strákarnir fá leyfi til að planta sér á tjaldsvæðið í Laugardal, spjall um heima og geyma, strákarnir panta pizzu og endar þátturinn á bið eftir henni.

Þáttur 4 framhald af þætti 3. Pizzusendilinn kemur og Sveppi er gífurlega ánægður með það, strákarnir borða pizzuna drekka rauðvín og hringja í Steinda jr. 

Þáttur 5 Tjaldsvæðið í Mosfellsbæ. Strákarnir mættir á Tjaldsvæðið í Mosó, eru fyrst í vandræðum með að tengjast við rafmagn þar sem að staurinn er rafmagnslaus, þeir taka pásu og finna annan staur. Sverrir sér einhver mestu og flottustu norðurljós sem hann hefur séð. Strákarnir hringja í Steinda Jr. og fara heim til hans og sækja hann. Strákarnir ásamt Steinda ákveða að fara fyrir utan Domino’s og elta annað hvort sendil eða einhvern að kaupa pizzu. Þeir enda á að elta aðila sem kaupir pizzu heim til hans og ætla að hringja í nágranna þess aðila og segjast hafa keyft of mikið af pizzu og hvort hann vilji ekki skottast yfir og grípa eina. Þeim tekst þó að hringja í aðila í vitlausri götu og fá hann til að fara yfir til nágrannans sem var ekki með neina pizzu. 

Þáttur 6 Framhald af þætti 5. Komnir aftur á tjaldsvæðið með Steinda Jr. Spjall umm heima og geyma, símaöt m.a geturðu geymt 6 milljónir fyrir mig bara fram á mánudag.

Strákarnir breyttu svo þeim þáttum í Beint í bílskúrinn þar sem að erfitt var að fá húsbíl leigðan utan hefðbundins leigutíma og þurftu þeir að fara til Keflavíkur til að sækja hann. Þættirnir eru teknir upp í bílskúr sem Pétur hafði leigt á yngri árum og reyndist vera “Hórubílskúrinn” þar sem ákveðin starfsemi hafði verið starfrækt þar nokkrum árum áður en hann leigði.  

Podify fór svo á hausinn og duttu þættirnir þá út en eru til á hörðum disk sem strákarnir munu vonandi sækja og koma þáttunum aftur inn þar sem þetta er of gott efni til að deyja út.

Íslenskir hlaðvarpsþættir
Stofnað 2020